MD vispārējie mērķi ir šādi: i) nodrošināt mašīnu brīvu apriti vienotajā tirgū; ii) nodrošināt augsta līmeņa aizsardzību mašīnu lietotājiem un citām apdraudējumam pakļautām personām. MD REFIT izvērtējumā (SWD(2018) 160) secināts, ka direktīva kopumā ir piemērota, efektīva, lietderīga un saskaņota. Izvērtējumā arī secināts, ka MD rada ES pievienoto vērtību, tomēr tajā teikts, ka MD ir nepieciešami arī konkrēti uzlabojumi un vienkāršošana. Izvērtējumā norādīts, ka MD veicina tehnoloģiju attīstību digitālajā laikmetā, ņemot vērā to, ka MD pamatā ir jaunās pieejas principi (saskaņā ar jauno pieeju tiesību aktos tiek noteiktas obligātas pamatprasības, ļaujot standartizācijas organizācijām noteikt tehniskos aspektus šo prasību izpildes nodrošināšanai). Tomēr izvērtējumā apgalvots, ka ir nepieciešama MD sīkāka analīze, lai novērtētu tās efektivitāti un piemērotību nākotnē paredzētajam mērķim. Sīkākajai analīzei būtu jāaptver digitalizācijas turpmākā attīstība, piemēram, lietu internets, mākslīgais intelekts un jaunās paaudzes autonomie roboti.

MD ir mašīnu lietotāju drošības svarīgs virzītājspēks ES. Kā jau minēts, MD galvenie mērķi ir garantēt augsta līmeņa veselības un drošības aizsardzību minētajiem lietotājiem un nodrošināt mašīnu brīvu apriti ES. MD īpaši palīdz samazināt sociālās izmaksas, novēršot nelaimes gadījumus, ko var izraisīt mašīnu lietošana. Būtisks iemesls, kāpēc vajadzīga ES līmeņa direktīva par mašīnām, ir nepieciešamība nodrošināt saskaņotību starp dalībvalstīm, kā to paredz LESD 114. pants. Jebkādas izmaiņas MD darbības jomā vai prasībās jāveic ES līmenī, lai nepieļautu tirgus kropļojumus, šķēršļu radīšanu produktu brīvai apritei un apdraudējumu cilvēku veselībai un labjutībai.

Mašīnu nozare ir ļoti nozīmīga mašīnbūves rūpniecības daļa un viens no ES ekonomikas rūpnieciskajiem virzītājspēkiem. Mašīnu nozares apgrozījums 2017. gadā bija 663 miljardi EUR, produkcijas vērtība — 609 miljardi EUR, bet pievienotā vērtība — 191 miljards EUR. ES mašīnu un aprīkojuma eksporta kopējā vērtība sasniedza 503 miljardus EUR; 49 % bija eksports uz citām ES dalībvalstīm (proti, ES iekšējais eksports), bet 51 % — eksports uz trešām valstīm (ES ārējais eksports).

·3. risinājums — apgrūtinājuma samazināšana līdz minimumam un drošuma uzlabošana. Šis risinājums ir visvērienīgākais un tiecas panākt lielāku drošumu, vienlaikus izmantojot visas apgrūtinājuma samazināšanas iespējas. Šajā nolūkā risinājums paredz izmaiņas spēkā esošajā tiesību aktā ar mērķi palielināt darbības jomas un definīciju juridisko skaidrību. Tas paredz arī izmaiņas nolūkā vienkāršot tiesību aktu: i) atļaujot digitāla formāta dokumentus; ii) saskaņojot MD ar jauno tiesisko regulējumu; iii) pārveidojot MD par regulu ar mērķi novērst interpretācijas atšķirības. Šis risinājums paredz arī pilnvarojumu Komisijai pārskatīt pašreizējo to mašīnu sarakstu, kuras rada augstu risku jaunām tirgus norisēm minētajā nozarē, atcelt iespēju veikt iekšējas pārbaudes augsta riska mašīnu atbilstības novērtēšanai un veikt augsta riska mašīnu saraksta pirmo pielāgošanu. Turklāt tiktu arī pielāgotas I pielikumā izklāstītās drošības prasības, kas ražotājiem, projektējot un ražojot mašīnas, jāievēro, lai novērstu riskus, ko rada jaunās tehnoloģijas, kā arī konkrētus riskus, ko rada tradicionālās tehnoloģijas. To papildinātu jauna Komisijas standartizācijas pieprasījuma izdošana, ņemot vērā jebkādas jaunas un/vai pārskatītas tiesību aktā noteiktas drošuma prasības.

·2. risinājums — apgrūtinājuma samazināšana līdz minimumam. Šis risinājums būtu vērsts uz tiesību akta un tā darbības jomas precizēšanu, kā arī tā vienkāršošanu. Šajā nolūkā risinājums paredz izmaiņas spēkā esošajā MD ar mērķi palielināt darbības jomas un definīciju juridisko skaidrību. Tas paredz arī izmaiņas nolūkā vienkāršot tiesību aktu: i) paredzot atļauju izdot lietošanas rokasgrāmatas digitālā formātā; ii) saskaņojot MD ar jauno tiesisko regulējumu; iii) pārveidojot MD par regulu ar mērķi novērst interpretācijas atšķirības. Izmaiņas spēkā esošajā tiesību aktā paredzētu arī pilnvarojumu Komisijai saskaņā ar konkrētiem kritērijiem nākotnē pārskatīt augsta riska mašīnu sarakstu. Tomēr visus minētos grozījumus veiktu, nepielāgojot produktu drošuma prasības. Tādējādi ražotāju pienākumi attiecībā uz mašīnu konstruēšanu un ražošanu nemainītos. To papildinātu jauna Komisijas standartizācijas pieprasījuma izdošana spēkā esošajā tiesību aktā noteikto drošuma prasību robežās.

C. Vēlamā risinājuma ietekme

Ieguvumi no vēlamā risinājuma (ja tāda nav, no galvenajiem risinājumiem)

Eiropas standartizācijas organizācijām. Paredzamie ieguvumi no regulas vienotas interpretācijas.

Paziņotajām struktūrām. Rokasgrāmatu uzglabāšanas izmaksu samazinājums; ieguvumi no vienotas interpretācijas visās dalībvalstīs.

Lietotājiem (darba ņēmējiem un patērētājiem). Mazāk neatbilstošu mašīnu tirgū; paaugstināts drošuma līmenis precizējumu dēl; paaugstināts drošības līmenis darba ņēmējiem un patērētājiem; labāka lietotāju veselības aizsardzība un drošība sakarā ar to, ka atceltas iekšējas pārbaudes augsta riska mašīnu atbilstības novērtēšanai; instrukciju labāka pielāgojamība neredzīgu un vājredzīgu personu vajadzībām un lasāmība gadījumā, ja tās nav papīra formātā; piekļuve tirgus uzraudzības informācijas un saziņas sistēmai (saziņas sistēma, ko dalībvalstis izmanto Eiropas mēroga tirgus uzraudzībā).

— papildināmība starp tiesību aktiem attiecībā uz mākslīgo intelektu un mašīnām; saskaņā ar to Mākslīgā intelekta regula saistībā ar tām mākslīgā intelekta sistēmām, uz kurām attiecas MD, paredz, ka atbilstības novērtēšana tiek veikta tikai vienreiz saskaņā ar MD.

MVU gūs labumu no šādiem apgrūtinājuma mazināšanas pasākumiem: